CELEX: C2004/217/33
Language: sk
Date: 2004-08-28 00:00:00
Title: Vec C-291/04: Návrh na začatie konania o prejudiciálnej otázke podaný rozhodnutím Tribunal de Police de Neufchâteau (Belgicko) zo dňa 4. júna 2004 vo veci Ministère public proti Henri Léon Schmitz

28.8.2004   
            
            
               SK
            
            
               Úradný vestník Európskej únie
            
            
               C 217/17
            
         Návrh na začatie konania o prejudiciálnej otázke podaný rozhodnutím Tribunal de Police de Neufchâteau (Belgicko) zo dňa 4. júna 2004 vo veci Ministère public proti Henri Léon Schmitz
   (Vec C-291/04)
   (2004/C 217/33)
   Tribunal de Police de Neufchâteau (Belgicko) rozhodnutím zo 4. júna 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Ministère public proti Henri Léon Schmitz, ktorý bol doručený kancelárii Súdneho dvora dňa 9. júla 2004.
   Tribunal de Police de Neufchâteau (Belgicko) žiada Súdny dvor, aby rozhodol o nasledujúcej otázke:
   Je v rozpore s článkami 10, 39, 43 a 49 zmluvy EHS, keď členský štát príjme opatrenie, ktorým uloží zamestnancovi s bydliskom na jeho území povinnosť zaregistrovať motorové vozidlo, hoci toto motorové vozidlo je vo vlastníctve jeho zamestnávateľa, ktorou je obchodná spoločnosť so sídlom na území iného členského štátu a ktorá s uvedeným zamestnancom uzavrela pracovnú zmluvu, pričom uvedený zamestnanec je súčasne akcionárom, členom predstavenstva, splnomocnencom pre bežné riadenie alebo má analogickú funkciu ?